Aalborg DH tabte stort til Viborg HK hjemme i Gigantium.

Klasseforskellen på de to hold lod i første omgang vente på sig, de to hold fulgtes ad frem til midten af første halveg. Men så stak Viborg af. Ved pausen førte Viborg 18-10, og den føring fik gæsterne udbygget i anden halveg. Viborg var overlegne i kampens sidste 30 minutter, og da slutfløjtet lød, havde Aalborg DH indkasseret et nederlag på intet mindre end 39-21. Viborg har indtaget førstepladsen i kvindernes håndboldliga, mens Aalborg ligger nummer seks. På onsdag spiller Aalborg mod Randers.